અર્જુનની આ તપસ્યાની સફરમાં તેના સાથીદારો બને છે તેના દોસ્તારો ગોચી, ભૂરા, અબ્દુલ અને મુરુગન. એ લોકો પણ સમાજના એવા વર્ગનાં બાળકો છે જેની સામે જોવાની આપણને ફુરસદ નથી. એમાંથી એક ગૅરેજમાં જૉબ કરે છે, બીજો કચરો વીણે છે, ત્રીજો એક ઝૂંપડપટ્ટીમાં આંખો ફોડીને ભરતકામ કરે છે અને ચોથો ટ્રાફિક સિગ્નલ પર ફૂલોની વેણી વેચે છે. પણ આ ચારેયનાં હાર્ટ એકદમ એક્સ્ટ્રા લાર્જ સાઈઝનાં છે. આ લોકો અર્જુનને કેવી રીતે મદદ કરે છે એ સીક્રેટ અને ફિલ્મનું નામ ‘હવા હવાઈ’ શા માટે છે એ તમે જાતે જ ફિલ્મમાં જોશો તો વધારે મજા આવશે.